等兄长皆高第。景祐五年戊寅科进士，初调任谷熟县主簿。后入为国子监直讲、吴王宫教授。等辈多与宗室狎，充齿最少，独以严见惮，相率设席受经。充作《六箴》以献，曰视，曰听，曰好，曰学，曰进德，曰崇俭。宋仁宗命缮写赐皇族，宋英宗在藩邸，书之坐右。除集贤校理、判吏部南曹。选人胡宗尧者，翰林学士胡宿之子，坐小累，不得改京官。判铨欧阳修为之请，仇家谮修以为党宿，诏出修同州。充言：「修以忠直擢侍从，不宜用谗逐。若以为私，则臣愿与修同贬。」于是修复留，而充改知太常礼院。张贵妃薨，治丧越式，判寺王洙命吏以印纸行文书，不令同僚